
Daudzas nācijas. 
Kopīgi nodomi. 


Starptautiskā kosmosa stacija katru dienu gandrīz 16 
reizes aplido apkārt Zemei, nemitīgi veicot dažādus at- 
klājumus. Apbrīnojami, vai ne? Kosmosa stacija ir izcilas starptautiskas 
sadarbības rezultāts, kurā ieguldījumu devušas piecas kosmosa aģentū- 
ras: NASA (ASV), Roscosmos (Krievija), JAXA (Japāna), ESA (Eiropa) un CSA 
(Kanāda). Dalībvalstis izmantoja savas labākās tehnoloģijas kopīgam dar- 
bam Starptautiskās kosmosa stacijas programmas paspārnē, lai sasniegtu 
kopīgus mērķus visas cilvēces labā. 


Ieguvumi 
Iesaistītās 15 nācijas pārstāv pasauli, veicinot cilvēces jaunatklājumus, pada- 
ra iespējamu zinātnisko izpētes darbu, kas nāks par labu cilvēcei, un īsteno 
stabilu Zemes tuvējās orbītas ekonomiku. Līdz ar šo mērķu sasniegšanu 
partnerībā tiek izmantota arī kosmosa stacijas unikālā platforma, lai nodroši- 
nātu zinātnes, tehnoloģiju, inženierzinātņu un matemātikas (tā dēvēto STEM 
zinātņu) resursus vadošo personību un kosmosa pētnieku jaunajai paaudzei. 


Pētījumi kosmosā 
Pārsteidzošs ir arī viss, kas notiek uz šīs kosmosa stacijas klāja. Stacija nodrošina nepārtrauktu cilvēku klātbūtni kosmosā jau 
kopš 2000. gada novembra. Uz klāja esošie astronauti veikuši vairākus tūkstošus pētījumu, kas veltīti zemes un kosmosa zinātnes 
nozarēm, bioloģijai, cilvēku fizioloģijai, dabaszinātnēm un tehnoloģiju demonstrēšanai. Kā apgalvo NASA: “Starptautiskā kosmo- 
sa stacija ir jaunāko sasniegumu pilna mikrogravitācijas laboratorija, kas veic atklājumus, kas nav iespējami uz Zemes, un palīdz 
mums virzīties uz priekšu kosmosa dzīlēs.” Šajā milzīgajā laboratorijā, kas riņķo Zemes orbītā un ir lielākais jebkad uzbūvētais 
kosmosa lidaparāts, notiek pētījumi par to, kā sūtīt cilvēkus tālāk kosmosā līdz Mēnesim un Marsam, paplašinot zināšanu robežas. 


Iepazīsties ar dizaineru–entuziastu 
Kristofu Rūgi (Christoph Ruge) 


“2014. gadā man radās ideja izveidot Starptautiskās kosmosa stacijas modeli, izmantojot LEGO® 
Digital Designer. Man nebija klucīšu, lai es to varētu uzbūvēt pats, tāpēc likās prātīgi panākt, lai 
to manā vietā izdarītu LEGO Group. 


Kad modelis bija gatavs, es izveidoju ierakstu platformā LEGO Ideas. Projekts kopienā guva 
atzinību, un tā sākums bija labs. Tomēr ceļš līdz 10 000 balsīm bija tāls. Man bija laiks būvēt citus 
ar kosmosu saistītus modeļus un turpināt stacijas pētījumus. Es vairākas reizes pārveidoju un 
uzlaboju savu modeli. 


Beigu beigās tas nemaz vairs nelīdzinājās pirmajai publicētajai versijai. Es turpināju un nerimos 
pat pēc tam, kad projekts beidzot sasniedza mērķi un LEGO Group to pārskatīja. 


Kopumā biju veltījis vairāk nekā trīs gadus pirmajam modelim un tobrīd jau droši vien zināju visu 
par kosmosa staciju. Šī izpēte un zināšanas man ļoti noderēja, kad tirgū tika izlaists komplekts 
NASA sievietes (21312). Tobrīd man radās ideja izveidot citu kosmosa stacijas versiju mērogā, kas 
atbilstu šajā komplektā iekļautajam kosmosa kuģim. Es uzbūvēju jaunu modeli un izliku to LEGO 
Ideas platformā. 


Atkal pagāja laiks, līdz tas guva atbalstītājus un sasniedza pārskatīšanas posmu. To atkal pārskatīja. Un atkal noraidīja. 


Bet tad es saņēmu vēsti, ka mans iepriekšējais modelis iekļauts īpašajā jubilejas pārskatīšanā, kas paredzēta 
LEGO Ideas 10. gadadienas svinēšanai, un tiks rīkota entuziastu balsošana, nosakot, kurš modelis tiks uzbūvēts. 
Tas bija ļoti aizraujoši. 


Es protu būt ļoti pacietīgs, kad jāgaida kaut kas tāds, ko uzskatu par gaidīšanas vērtu… 
tomēr varu būt arī nepacietīgs. Manuprāt, ir vērts cīnīties par sapņu piepildīšanu.” 


Kristofs Rūge, dizainers-entuziasts 


“Kad saņēmu ziņu, mani pārņēma sajūsma! Tā kā entuziastu balsošana 
bija aizklāta, man nebija ne jausmas, vai manas izredzes palielinās vai 
samazinās. Man bija žēl pārējo trīs dalībnieku; arī es labprāt redzētu 
Stiča modeli ražošanā. Kopumā sajūta bija nereāla.” 


LEGO® dizaineri Semjuels Džonsons (Samuel Johnson), Kristāla 
Fontena (Crystal Fontan) un Korvins Aleksandrs Stiherts (Corvin 
Alexander Stichert) palīdzēja noslīpēt jau lielisko SKS dizainu līdz 
pilnībai. Viņi uzlaboja dizainu, izstrādāja grafiskos elementus un 
nodrošināja oriģinālā dizaina atbilstību LEGO prasībām attiecībā 
uz stabilitāti un kvalitāti. 


Lieliskas idejas kopā ar 
LEGO® Ideas jau 10 gadus! 


Mutuļojošajam radošo domu katlam jeb LEGO® Ideas 2018. gada beigās apritēja desmit gadi. 
Sākumā šo kolektīvā radošuma koncepciju dēvēja par LEGO CUUSOO, un tas gadu gaitā ir 
attīstījies un paplašinājies, atrodot jaunus sadarbības veidus ar daudziem talantīgiem un 
aizrautīgiem LEGO entuziastiem visā pasaulē. 


LEGO Ideas ceļojuma gaitā esam uzzinājuši daudz neticamu stāstu, strādājot kopā ar 
lieliskiem LEGO entuziastiem, un rezultātā ir laisti klajā daži no unikālākajiem 
LEGO komplektiem visā LEGO vēsturē. 


Veicot modeļu pārskatīšanu par godu 10. gadadienai, mēs pārmeklējām LEGO Ideas arhīvu, 
kurā glabājās neīstenoto produktu idejas ar 10 000 balsīm, jo gribējām vēlreiz izcelt gaismā 
koncepcijas, kam vēl joprojām ir iespēja kļūt par oficiālu LEGO Ideas komplektu. Pēc tam 
iesaistījām LEGO Ideas kopienu īpašā balsojumā, lai pieņemtu lēmumu. 


Tagad varam lepni piedāvāt uzvarētāju: šo ģeniālo Starptautiskās kosmosa stacijas 
atveidojumu — lielāko cilvēka radīto konstrukciju ārpus Zemes. 


Būvējiet un turpiniet radīt! 

LEGO® Ideas un kosmoss 


Kosmoss — tā ir ideja, kas vienlīdz aizrauj daudzus LEGO® klucīšu entuziastus un arī 
visu vecumu cilvēkus visā pasaulē, tāpēc ar šo tematu ir saistīti daži patiesi leģendāri 
LEGO Ideas modeļi. 


Starptautiskā kosmosa stacija (SKS) ir šo LEGO Ideas komplektu apbrīnojams papildinājums. 
Aplūko dažus iepriekšējos modeļus un gatavojies lidot kosmosā. 


NASA Apollo Saturn V (NASA Apollo 
Marsa izpētes visurgājējs raķete Saturn V) 
Šis majestātiskais modelis visā savā aiz- 
raujošajā trīs pēdu augstumā bija pilns 
ar dažādiem elementiem un funkcijām. 
Tam bija trīs raķešu platformas, Mēness 
modulis un zonde, un visi šie elementi 
lieliski atspoguļoja revolucionāro misiju 
kosmosā, kuras laikā astronauti nolaidās 
uz Mēness. Modeļa dizaineri–entuziasti 
Valērija Roša (Valerie Roche) un Fēlikss 
Stīsens paveica lielisku darbu. 


NASA Marsa izpētes 
visurgājējs Curiosity 
Šis mazais LEGO® klucīšu bagijs, ko 
izstrādājis īstā visurgājēja Curiosity 
inženieris Stīvens Pakpazs, atspoguļo 
novatoriskās idejas un prasmes, kas 
apvienotas izcili mūsdienīgajā mobilajā 
laboratorijā, kam bija būtiska loma kos- 
mosa izpētes vēsturē. 


NASA sievietes 
Šis komplekts ir veltījums dažām zi- 
nātnes, tehnoloģiju, inženierzinātņu 
un matemātikas (science, technology, 
engineering, mathematics — STEM) 
pasaules izcilākajām sievietēm un go- 
dina četru Visuma jaunatklājēju sieviešu 
darbu: astronomi un izglītotāju Nensiju 
Greisu Romanu (Nancy Grace Roman), 
datorzinātnes speciālisti un uzņēmēju 
Mārgaretu Hemiltoni (Margaret Hamil- 
ton), astronauti, fiziķi un uzņēmēju Salliju 
Raidu (Sally Ride) un astronauti, fiziķi un 
inženieri Meju Džemisoni (Mae Jemison). 


Fēlikss Stīsens (Felix Stiessen), 
dizainers–entuziasts 


Stefans Pakbazs (Stephen Pakbaz), 
dizainers-entuziasts 


Maja Veinstoka (Maia Weinstock), 
dizainere–entuziaste 


10. gadadienas īpašā pārskatīšana 


Starptautiskā kosmosa stacija tika izvēlēta par LEGO® Ideas modeļu konkursa 
uzvarētāju, izmantojot nedaudz atšķirīgu atlases procesu nekā parasti. 


“Lai atzīmētu 10. gadadienu, kopš notiek kolektīvā ideju meklēšana un sadar- 
bība starp LEGO Ideas (līdz 2014. gadam — LEGO CUUSOO) un LEGO entuzi- 
astiem visā pasaulē, mēs nolēmām izpētīt arhīvus, meklējot LEGO Ideas pro- 
jektus, kas guvuši 10 000 atbalstītāju, bet nav laisti ražošanā. Šiem kritērijiem 
atbilda vairāk nekā 130 projekti, un mēs bijām pārliecināti, ka tie var kļūt par 
lieliskiem LEGO Ideas produktiem, jo apstākļi, kuru dēļ tie sākotnēji noraidīti, 
bija mainījušies.” 


Hasans Džensens (Hasan 
Jensen), iesaistes vadītājs 


“Mēs nolēmām, ka vienai no šīm lieliskajām idejām vajadzē- 
tu dot otru iespēju, tāpēc apvērsām LEGO® Ideas procesu 
otrādi. Šoreiz mēs sākām ar iekšējo pārskatīšanu un at- 
radām četrus interesantus projektus, kuriem bija lielākais 
potenciāls. Pēc tam LEGO Ideas kopienai vajadzēja lemt, 
kurš no šiem četriem kļūs par LEGO Ideas 29. modeli. 
Bija ļoti interesanti vērot entuziastu balsošanas gaitu, 
un mēs priecājāmies, ka beidzot varēsim iekļaut 
Starptautisko kosmosa staciju LEGO Ideas modeļu saimē.” 


Monika Pedersena (Monica 
Pedersen), globālā vecākā 
mārketinga vadītāja 


Vai jums patīk šis LEGO® Ideas komplekts? 


LEGO Group vēlas uzzināt jūsu viedokli par jauno produktu, ko tikko iegādājāties. 
Jūsu atsauksmes palīdzēs virzīt šīs produktu sērijas turpmāko attīstību. 


Lūdzu, apmeklējiet vietni 
LEGO.com/productfeedback 


Aizpildot mūsu īso aptaujas anketu, jūs automātiski piedalīsities LEGO® 
balvas izlozē. 


Ir spēkā noteikumi un nosacījumi. 


LEGO and the LEGO logo are trademarks of the LEGO Group. ©2020 The LEGO Group. 


